Száznál is több bejelentés érkezett a Momentum csalásbejelentőjére - írja a 24.hu.

Délután kettőig több, mint 100 szabálytalanságot jelentettek a szavazópolgárok a Momentum csalásbejelentő űrlapjára - közölte a párt. Több különböző szabálytalanságról is érkezett bejelentés. Egyebek mellett:

Cegléden egy házaspár két egyéni jelölt-szavazólapot kaptak a szavazáshoz, de listás lapot nem

Előfordult olyan eset is, hogy nemzetiségi szavazólapot osztottak olyan számára, aki nem regisztrált nemzetiségi szavazóként

Egy budapesti idősek otthonában volt példa arra is, hogy teljesen demens ellátott helyett mások ikszeltek a szavazólapon

Albertirsán szintén idős szavazók helyett ikszeltek, majd anélkül, hogy megmutatták volna nekik a szavazólapot, bedobták azt az urnába

Miskolc-Avason ételcsomagokat osztogatnak a szavazóhelyiségek közelében. Ami önmagában nem szabálytalan, de felveti a választási csalás gyanúját

A legtöbb bejelentés (14 darab) arról érkezett, hogy nem érkezett meg külföldre a szavazólap időben, míg 8 ember jelezte, hogy nem volt lepecsételve a szavazólapja - olvasható a portálon.

A Momentum csalásbejelentő űrlapja ITT érhető el.

Lapunk egyik olvasója arra panaszkodott, hogy két egyéni szavazólapot kapott. Mindezt jelezte a bizottság felé. Ugyan külön kérésre kapott pártlistát is, amit ott helyben lepecsételtek, de utána vette észre azt is, hogy az egyéni szavazólapot viszont nem sikerült lepecsételni.